b'\n_START_ARTICLE_\nInstitut d\'Art de Chicago\n_START_SECTION_\nLa col\xc2\xb7lecci\xc3\xb3 del museu\n_START_PARAGRAPH_\nEl museu \xc3\xa9s fam\xc3\xb3s principalment per les seves col\xc2\xb7leccions de pintura impressionista, post-impressionista i d\'autors americans, si b\xc3\xa9 compta amb importants exemples de pintura a partir del Renaixement. Sobresurt El Greco, amb diverses teles entre les quals destaca L\'Assumpci\xc3\xb3 de la Verge, el primer quadre de l\'artista que va ingressar en un museu americ\xc3\xa0, i encara avui el m\xc3\xa9s important d\'ells. De Rubens hi ha diverses obres, com una Sagrada Fam\xc3\xadlia. De Rembrandt, destaca l\'Home amb cadena d\'or. S\xc3\xb3n igualment importants el Crist crucificat de Zurbar\xc3\xa1n i la s\xc3\xa8rie sobre El bandit Maragato de Goya. S\'hi conserva aix\xc3\xad mateix una obra mestra de l\'art catal\xc3\xa0 medieval, la taula central del retaule de Sant Jordi de Bernat Martorell.  _NEWLINE_Una altra obra medieval catalana que forma part de les seves col\xc2\xb7leccions \xc3\xa9s una imatge de fusta tallada del Crist Crucificat que procedeix de l\'esgl\xc3\xa9sia de Santa Maria dels Turers de Banyoles.  _NEWLINE_La col\xc2\xb7lecci\xc3\xb3 impressionista i post-impressionista \xc3\xa9s riqu\xc3\xadssima. Inclou m\xc3\xa9s de 30 pintures de Claude Monet. Obres importants de Renoir, tals com Esmorzar en el restaurant Fournaise i Dues germanes (en la terrassa), aix\xc3\xad com les de Paul C\xc3\xa9zanne Els banyistes, Cistella de pomes, i Senyora C\xc3\xa9zanne en una cadira groga, estan en la col\xc2\xb7lecci\xc3\xb3. _NEWLINE_En el Moulin rouge i El circ Fernando, de Henri de Toulouse-Lautrec s\xc3\xb3n altres obres estel\xc2\xb7lars, igual que les obres de Seurat Tarda de diumenge en l\'illa de Gran Jatte i de Gustave Caillebotte, Carrer de Par\xc3\xads en dia pluj\xc3\xb3s. Les pintures no franceses que culminen la col\xc2\xb7lecci\xc3\xb3 impressionista i del postimpressionisme inclouen Dormitori en Arl\xc3\xa8s i Autorretrat de 1887 de Vincent van Gogh. _NEWLINE_La col\xc2\xb7lecci\xc3\xb3 del segle XX inclou el Vell guitarrista, de l\'\xc3\xa8poca blava de Picasso, aix\xc3\xad com exemples de Henri Matisse, Giorgio de Chirico\xe2\x80\xa6 Entre els treballs m\xc3\xa9s importants de la col\xc2\xb7lecci\xc3\xb3 americana est\xc3\xa0 el quadre de Grant Wood, Am\xc3\xa8rica G\xc3\xb2tica i el quadre Noct\xc3\xa0mbuls de Edward Hopper (Nighthawks), considerat la seva obra mestra i una icona de la cultura nord-americana. No obstant aix\xc3\xb2, el museu t\xc3\xa9 moltes m\xc3\xa9s obres a part de pintures. Es poden contemplar escultures de tot el m\xc3\xb3n. _NEWLINE_Entre els artistes catalans del segle XX representats a l\'Institut d\'Art destaquen Salvador Dal\xc3\xad, Joan Mir\xc3\xb3 i Juli Gonz\xc3\xa0lez. Aix\xc3\xad mateix, la Biblioteca de l\'Institut guarda els arxius sobre art i arquitectura catalanes de George R. Collins, important estudi\xc3\xb3s de l\'obra de Gaud\xc3\xad. _NEWLINE_En el soterrani estan les sales Thorne. Hi ha miniatures exactes que mostren estils arquitect\xc3\xb2nics, aix\xc3\xad com col\xc2\xb7leccions de mobles americans i europeus. Tamb\xc3\xa9 en el soterrani estan les galeries que exhibeixen la col\xc2\xb7lecci\xc3\xb3 de fotografia. En la planta baixa est\xc3\xa0 la col\xc2\xb7lecci\xc3\xb3 de George F. Harding, col\xc2\xb7lecci\xc3\xb3 d\'armes i armadures de l\'\xc3\xa8poca medieval i renaixement. La col\xc2\xb7lecci\xc3\xb3 de cer\xc3\xa0mica precolombines \xc3\xa9s altra exhibici\xc3\xb3 excepcional. Una atracci\xc3\xb3 especial del museu \xc3\xa9s una est\xc3\xa0tua "tangible" per als cecs i per als nens: un retrat facial expressiu de Joana d\'Arc.\n_START_SECTION_\nAmpliaci\xc3\xb3\n_START_PARAGRAPH_\nEl museu ha anunciat recentment una inversi\xc3\xb3 de 350.000.000 $ per a ampliar l\'edifici. L\'estructura, dissenyada per Renzo Piano, contindr\xc3\xa0 les obres modernes del museu, que poden competir amb l\'altre museu important de l\'art de la ciutat: el Museu d\'art contemporani. El museu espera que la nova ampliaci\xc3\xb3 augmentar\xc3\xa0 l\'atenci\xc3\xb3 a les col\xc2\xb7leccions del segle XX, les quals inclouen importants pintures de Picasso com El vell Guitarrista, la de Matisse Els banyistes en el riu i la de Ren\xc3\xa9 Magritte El temps paralitzat. Els directius del museu creuen que la seva col\xc2\xb7lecci\xc3\xb3 moderna \xc3\xa9s la tercera m\xc3\xa9s important en el m\xc3\xb3n, despr\xc3\xa9s el del Museu d\'art modern i el centre Georges Pompidou. La col\xc2\xb7lecci\xc3\xb3 moderna ha estat eclipsada en el passat per l\'extraordin\xc3\xa0ria col\xc2\xb7lecci\xc3\xb3 del segle XIX del museu. L\'ampliaci\xc3\xb3 tamb\xc3\xa9 inclour\xc3\xa0 un pati dissenyat per Gustafson Guthrie Nichol.\n_START_SECTION_\nLa col\xc2\xb7lecci\xc3\xb3 de Terra\n_START_PARAGRAPH_\nDes d\'abril de 2005, aproximadament cinquanta pintures de la col\xc2\xb7lecci\xc3\xb3 del museu Terra (ara la fundaci\xc3\xb3 de Terra) han estat originalment en pr\xc3\xa9stec al departament d\'art americ\xc3\xa0 en el museu de Chicago (AIC). Les col\xc2\xb7leccions de Terra i del museu estan situades en unes galeries i sales noves i juntes proporcionen una de les presentacions m\xc3\xa9s comprensives de tot el pa\xc3\xads sobre l\'art americ\xc3\xa0. La col\xc2\xb7lecci\xc3\xb3 de la fundaci\xc3\xb3 de treballs americans sobre paper es troba en el departament d\'impressions i de dibuixos, en el museu.'